جمهور باشقانی رجب طیب اردوغان سوریه-نین ادلیب بؤلگه‌سیندکی سون وضعیتی موذاکیره ائتمک مقصدیله بو گون روسیایا بیر هئیتین گئدجگینی بیلدیردی.
اردوغان ایستانبول‌داکی دولماباغچا ساراییندا کئچیریلن “علم یایما” موکافات مراسینده ائتدیگی چیخیشدا “حاضردا میللی گلیره نیسبتله خصوصیله آز اینکیشاف ائتمیش اؤلکه‌لره ان چوخ دستک وئرن اؤلکه‌لرین باشیندا تورکیه یئر آلیر” دئیه سؤیله‌ییب.
جمهور باشقانی اردوغان تورکیه-‌نین سوریه-دن قایناق‌لانان داها یئنی بیر کؤچ دالغاسینا دؤزه بیلمه یه جگینه دقت چکه‌رک دئییب:
"4  میلیون اینسانین یاشادیغی ادلیب-‌دکی سون قتل عام لار سببیندن بو بؤلگه‌ده تکرار جدی بیر فعال‌لیق باش وئریب. بومباردمان‌دان قاچان 80 میندن آرتیق ادلیب‌لی قارداشیمیز اؤلکه‌میزین سرحدلری ایستیقامتینده کؤچ ائتمه‌یه باشلاییب. ادلیب خالقینا قارشی بو وحشته سون قویولمایاجاغی تقدیرده بو رقم داها دا آرتا‌جاق‌دیر. بو شرط‌لرده تورکیه بو کؤچون یوکونو تک باشینا داشییا بیلمز. بیزیم معروض قالاجاغیمیز تضییقین منفی نتیجه‌لری باشدا یونانیستان اولماقلا بوتون آوروپا‌لی اؤلکه‌لرین ده حیسه ائدجگی مؤوضوع یا چئوریله‌جک. بیز روسیا رسمی‌لریله هوجوم‌لارا سون قویولماسی اوچون لازیم گلن جهدی گؤستریریک، گؤسترمکده ده داوام ائدجییک. بیر نماینده هئیتینی مسکوایا گؤندریریک، گؤروش‌لر کئچیره‌جک‌لر و الده اولونا‌جاق نتیجه‌یه گؤره بیز ده آتاجاغیمیز آدیم‌لاری معین ائدجییک".
اردوغان آوروپا اؤلکه‌لرینی تورکیه-نی سوریه-ده آتدیغی قانونی آدیم‌لار سببیندن کونجه سیخیش‌دیرماق یئرینه، انرژی‌لرینی ادلیب‌دکی قتل عامین قارشی‌سینی آلماق اوچون اورتایا قویاماغا دعوت ائتدیک‌لرینی، دیگر آدیم‌لارین ادلیب‌دکی یانغینین اؤز تورپاق‌لارینا سیچراماسینا مانع اولا بیلمه‌یه‌جگینی سؤیله‌ییب.
